બાજ પક્ષી જેનું પ્રિય પક્ષી છે તે સુરભિ 2015થી પેરાગ્લાઇડિંગ કરી રહી છે. હિમાચલમાં આવેલા બિડ બિલિંગના સ્થળે તેણે તાલીમ લીધી અને પછી પોતાનું ગ્લાઇડર ખરીદીને તે તેની પ્રેક્ટિસ કરી રહી છે. બિડ બિલિંગ ઉપરાંત ગુજરાતમાં સાપુતારા, મહારાષ્ટ્રમાં કામશેતમાં પ્રેક્ટિસ કરી અને અત્યાર સુધીમાં અધિકૃત રીતે 30થી 35 કલાકનું ફ્લાઇંગ કરેલું છે. લગભગ 100 કલાક જેટલું ફ્લાઇંગ કર્યા પછી ફ્લાઇંગનું લાઇસન્સ મળે છે, જે મેળવવાની તેની તીવ્ર ઇચ્છા છે. ગુજરાત અને ભારતમાં પેરાગ્લાઇડિંગ વુમન પાઇલટ બહુ જ ઓછા છે. આથી તે ઝડપભેર વુમન પેરાગ્લાઇડિંગ પાઇલેટ બનવા જઈ રહી છે.